Modstanderen, som Berlusconi roser\nItaliens premierminister Matteo Renzi var nærmest ukendt uden for hjemlandet indtil for nylig.\nMatteo Renzi under årets sidste pressemøde i Rom 29. december 2014. Foto: Ettore Ferrari/EPA\nSøndag d. 11. januar 2015, kl. 07.00\nHan er den yngste premierminister i Italiens historie, men det er langt fra det eneste bemærkelsesværdige ved Matteo Renzi, der fylder 40 år 11. januar.\nDet er knapt et år siden, han blev regeringschef for støvlelandet, og inden da var der ikke mange i resten af Verden, der havde hørt om ham.\nSom medlem af centrum-venstre-partiet Partito Democratico lykkedes det sidste år Renzi at sparke flertallet væk under partifællen Enrico Letta, der ellers var regeringschef, med tale om behovet for store reformer i det økonomisk trængte Italien.\nForinden var Renzi borgmester i Firenze, der traditionelt er en rød højborg.\nSom var han borgmester i en anden, noget nordligere, europæisk by med florentinske bygninger på Rådhuspladsen, slog han et slag for den kollektive trafik og kørte byen tynd på cykel. Det tog kegler hos vælgerne, der belønnede den charmerende far til tre.\nRenzi er uddannet advokat og kendt for sin flid og politiske tæft. Og selv om han hører til centrum-venstre, har den gamle Cæsar, selveste Silvio Berlusconi, udtrykt sin respekt for Renzi, som han siger ”Ligner mig meget”.\nRenzis kritikere anklager ham da også for at være for langt til højre, til hvilket han har svaret, at mens han måske ikke selv ligger til venstre, gør hans politik det.\nOg så er vi tilbage ved reformerne:\nFor det første forsøger Matteo Renzi at sætte skub i arbejdsmarkedet med en række tiltag, der hverken møder begejstring hos fagbevægelsen eller den gamle garde, der nyder godt af den nuværende konstruktion.\nFor det andet er han ved at modernisere Italiens på nogle måder håbløse politiske system med nye valglove.\nOg for det tredje ser han gerne ændringer i EU, ikke mindst hvad angår den stramme økonomiske politik, som efter mange italieneres mening bliver tvunget ned over hovedet på dem af unionen.\n”EU er som en gammel tante,” udtalte Renzi for nylig. Og han mente ikke et kært familiemedlem.\nDen slags skaber ikke glæde i de dele af EU, der efterhånden er ved at være godt trætte af italienernes manglende forståelse for situationens alvor, og fremtiden vil vise, om Europas lokomotiv, Tyskland, med Angela Merkel i spidsen vil få et bedre forhold til Matteo Renzi end til hans beundrer, Silvio Berlusconi.\nIndtil videre står vælgerne bag ham, men Matteo Renzi ved godt, at italienerne skifter regering som resten af Europa skifter skjorte, så Cæsar hviler næppe på Laurbærrene.


Vikar til sygedagpengeområdet - Jobcenter Lemvig (Opslag hos Lemvig Kommune)\nVikar til sygedagpengeområdet - Jobcenter Lemvig\nVi søger en vikar til vores sygedagpengeteam i perioden indtil 1. maj 2021.\nVi lægger vægt på, at vores kommende kollega er socialrådgiver/-formidler, og/eller gerne med erfaring med myndighedsrollen indenfor sygedagpenge-, Fleks og førtidspensionsområdet.\nEr du nyuddannet socialrådgiver, så kan overgangen fra uddannelse til praktisk arbejde være en udfordring, som vi har fokus på og tager ansvar for at løse i fællesskab med kollegial og ledelsesmæssig støtte.\nVi vil på trods af vores vestjyske beskedenhed fremhæve, at vi er temmelig gode til at få nye kollegaer til at føle sig godt tilpas med opgaverne og blive en integreret del af vores team.\nDu vil som vores nye kollega blive del af et erfarent og velfungerende sygedagpengeteam på 10 medarbejdere. Du vil opleve en travl og spændende hverdag, hvor vi prioriterer en støttende og anerkendende tilgang til løsningen af vores kerneopgaver.\nDu vil blive inddraget i vores løbende evaluering og tilpasning af arbejdsgange, opgavefordeling og sikring af et korrekt, fælles niveau i opgaveløsningen.\nVi har en åbenhjertig og humoristisk omgangstone, da vi bl.a. ser dette som en god tilgang til dagligdagens mange udfordringer.\nSygedagpengeteamet har ansvaret for følgende opgaver:\nVaretage indsatsen overfor sygemeldte borgere med fokus på tidlig opfølgning, arbejdsmarkedsrettet indsats og fastholdelse,\nBeskæftigelsesrettet indsats hvor samarbejdet på tværs af Jobcentrets øvrige myndighedsområder, tilbud og virksomheds service løbende udvikles.\nKoordinere, planlægge brugen af Jobcentrets tilbud til de sygemeldte borgere med henblik på en ressource- og arbejdsmarkedsrettet tidlig indsats i samarbejde med interne og eksterne samarbejdspartnere,\nDokumentere, oplyse og indstille komplekse sygedagpenge- og ledighedsydelsessager til behandling i rehabiliteringsteamet med henblik på fleksjob, førtidspension, ressource- og Jobafklaringsforløb.\nMyndighedsrollen i forhold til revurderinger, afgørelser om forlængelser, iværksættelse af jobafklaring- og ressourceforløb og stop af ydelser.\nVaretager de administrative opgaver, der er knyttet til stillingen med bl.a. udarbejdelse af opfølgningsplaner, rehabiliteringsplanens forberedende del samt afklaring til revalidering, fleksjob og førtidspension.\nHar kendskab til den sociale lovgivning og kan omsætte den i praksis.\nEr empatisk, er god til at motivere og har mod til at sætte grænser.\nKan arbejde selvstændig og systematisk bl.a. for at opnå de fastsatte politiske mål for området.\nHar personlig gennemslagskraft / Er bevidst om personlige og faglige grænser.\nKan håndtere at arbejde selvstændigt med respekt for værdier og beslutninger i forhold til serviceniveau, myndighedsudøvelse og ydelsesniveau\nEn travl hverdag med spændende og afvekslende opgaver.\nEt godt arbejdsmiljø med gode engagerede og fagligt dygtige kolleger.\nEt udfordrende, selvstændigt job med faglig og ledelsesmæssig støtte.\nFleksibel arbejdstid samt løn- og ansættelsesvilkår i henhold til gældende overenskomst.\nØnsker du yderligere oplysninger om stillingen, er du velkommen til at kontakte faglig koordinator Karl-Johan Nielsen på tlf. 9663 1250.\nAnsøgning med relevante bilag sendes elektronisk via Lemvig Kommunes hjemmeside www.lemvig.dk senest den 24. juli 2020 kl. 8.00.\nAnsættelsessamtaler forventes afholdt den 29. juli 2020\nOprettet d. 30.06.2020, sidst opdateret d. 30.06.2020 2020-06-30 19:21:40.437


Historiebogen - Wikipedia, den frie encyklopædi\n9 afsnit a 14-19 min.\n16 mm farve tone\n1 "Et flakkende lys i mørket" 17. juli 1974\n2 "I daggryet trodses alle farer" 17. juli 1974\n3 "Fremtiden er lys ... for nogen" 17. juli 1974\n4 "Blodige forberedelser" 17. juli 1974\n5 "Triumfens symfoni" 13. august 1974\nPerioden fra midten af det 18. århundrede til hen imod slutningen af det 19. Industrialismens gennembrud er en triumf for arbejdsgiverne. For håndværkere og bønder er det en tragedie. Men den industrielle udvikling viser sig også at være en tragedie for mange "kapitalister".\n6 "Midlertidige løsninger på problemerne" 13. august 1974\nKrisen inden for industrien begynder i 1873 og breder sig til alle industrilandene, arbejderne sættes på gaden uden arbejde, løn og mad. De samles til møder og danner socialistiske fagforeninger og partier. Karl Marx skriver sammen med Friedrich Engels det kommunistiske manifest 1848, og 1. Internationale oprettes 1864. Henry Morton Stanley vender tilbage fra opdagelsesrejser i Afrika, og kapitalisterne finder her en midlertidig løsning på krisen. Her er råvarer, billig arbejdskraft og et marked for den europæiske overskudsproduktion. Hver tager sin bid, grænser trækkes, Afrika deles op i kolonier. Også på anden måde finder kapitalen sammen, der dannes truster og karteller, eller nogle bliver så mægtige, at de kan danne monopol.\n7 "Tusmørket sænker sig" 13. august 1974\nDe to verdenskrige, revolution i Rusland, der er endt med statskapitalisme, mellemkrigstiden med arbejdsløshed, nazisme og fascisme, efterkrigstiden med kold krig i Europa og russisk beherskelse af Østeuropa samt kulturrevolutionen i Kina.\n8 "Natten er dyster"\n9 "Ny morgenrøde"\nI et interview optaget tre uger før magtskiftet i Portugal i april 1974 fortæller Gil Fernandes, P.A.I.G.C. om den portugisiske koloni Guinea Bissau og dannelsen af frihedsbevægelsen P.A.I.G.C. Real- og tegnefilm illustrerer forholdene og udviklingen i kolonien op til april 1974.\nHistoriebogen 1: Et flakkende lys i mørket på Filmdatabasen\nHistoriebogen 1: Et flakkende lys i mørket i Filmdatabasen\nHistoriebogen 2: I daggryet trodses alle farer i Filmdatabasen\nHistoriebogen 3: Fremtiden er lys ... for nogen i Filmdatabasen\nHistoriebogen 4: Blodige forberedelser i Filmdatabasen\nHistoriebogen 5: Triumfens symfoni i Filmdatabasen\nHistoriebogen 6: Midlertidige løsninger på problemerne i Filmdatabasen\nHistoriebogen 7: Tusmørket sænker sig i Filmdatabasen\nHistoriebogen 8: Natten er dyster i Filmdatabasen\nHistoriebogen 9: Ny morgenrøde i Filmdatabasen\nHentet fra "https://da.wikipedia.org/w/index.php?title=Historiebogen&oldid=10083379"\nUndervisningsfilm fra Danmark\nDenne side blev senest ændret den 5. oktober 2019 kl. 11:26.


Rhèges Ferieudlejning og boliger - Grand Est, Frankrig | Airbnb\nFerieboliger i Rhèges\nDe bedst bedømte ferieboliger i Rhèges\nI Champagne, på din vej.Værelse 3 personerHus i Champagne ved skillevejen. Ideel til en mellemlanding og opdage byerne troyes og provinser begge ligger 35 minutter væk. Mit hus er i direkte nærhed af indkøbscenteret Mine grunde er ideelle til afslapning og sikring af dit køretøj med lukket garage og automatisk gate-åbning og 3 bil garage per HF bip. Jeg kan låne cykler og leje køretøjer Huset ligger 1h30 fra Paris og på den sydlige vej, der kommer fra landene i nord.\nTræhus i grønne omgivelserEt stenkast fra Aube-floden, i en skovbevokset have, er dette træhus, som vi har bygget, et ideelt sted at slappe af, før du går på opdagelse i regionen: vingårdene Champagne, Troyes, Provins, Epernay... Udstyret med store rum, er dette hus udstyret til 6 personer.\nBondegårdsophold · 11 gæster · 5 senge · 2 bade\nPopulære faciliteter til ferieboliger i Rhèges\nAndre fantastiske ferieboliger i Rhèges\nBellevue Forest House (3 stjerner )\nStort værelse tv 106cm lukket garage, have grd


Hade-rapper anklager Sappho-journalist for hetz - trykkefrihed.dk\nHade-rapper anklager Sappho-journalist for hetz\n27. oktober 2009 - Den løbende - af Uwe Max Jensen\nKOMMENTAR. Som journalist, der vinkler skarpt på multikulturens bagside, skal man finde sig i meget\nUdover at skrive for Sappho kommenterer jeg regelmæssigt kunst som blogskribent hos Kunstavisen. I den forbindelse har jeg skrevet en kommentar, der nævner rapperen Ham Den Lange, der var tabende finalist i dette års udgave af MC’s Fight Night (en slags Danmarksmesterskab i rap, red.):\nDet har fået Ham Den Lange, der bærer det borgerlige navn Thorbjørn Bech, til at reagere med følgende kommentar:\n“Hej Uwe, den her hetz du kører på mig er efterhånden blevet hyggeligt….. her er min mail, så ka du jo sende et link næste gang du sviner mig til, eller spørge mig noget inden du lukker mere forudindtaget borgeligt gylde ud om mig og min person\nMvh Ham den lange”\nIngen props til Den Lange\nMit svar på Thorbjørn Bechs anklager:\n“Kære Thorbjørn Bech / Ham den lange\nDet er dig, der hetzer. Blandt andet Pia Kjærsgaard. Jeg nøjes med at referere dine udtalelser.\nAt jeg har omtalt dine i øvrigt hadefulde udtalelser to gange: (her og her)\nkan vist kun karakteriseres som en “hetz” af den mest fintfølende.\nMed hensyn til din mailadresse: Jeg tror ikke, at du skal stikke næsen op efter, at jeg ligefrem sender dig et link, hvis jeg nævner dig igen.\nDet er i øvrigt ikke dig, der er “hovedperson” i artiklen. Det er rapperen Jooks, som de fleste kender. Jeg nævner kun dig for at påvise, at der er tale om en tendens indenfor rapmiljøet, hvad angår grov tilsvining af folkevalgte politikere. En tendens, jeg ikke bare vil betegne som umoden, men anti-demokratisk.\nAt du betegner det som “svineri” at referere dine egne tekster og udtalelser loyalt og ordret taler vist for sig selv på sin egen bizarre facon.\nJeg vil hellere end gerne kontakte dig, hvis du er relevant som kilde i forbindelse med en artikel. Men jeg har selvfølgelig dårlige erfaringer, hvad rappere angår, da din chef Henning Winther reagerede ret bemærkelsesværdigt, da jeg kontaktede ham for en kommentar:\nMen du kan vel næppe – trods alt – gøre det ringere end Henning Winther.\nAt du betegner min journalistik som “forudindtaget borgeligt gylde”, skal du længere ud på landet med. Det er meget muligt, at den slags forsimplinger kan skaffe én i finalen ved MC’s Fight Night, men her på siden skal der en smule mere til, inden man får props.\nUwe Max Jensen”\nLæs også Rapskole-rollemodel truede anmelder med tæsk og Somaliske drenge i gangsta-klub


køreteknisk anlæg horsens, Teoriprøver – Bexdyie\nkøreteknisk anlæg horsens, Teoriprøver\nKøreteknisk anlæg Islandsvej 35 8700 Horsens Grindsted Adresse: Køreteknisk anlæg Plagborgvej 4 7200 Grindsted Fredericia Adresse: Politigården Nørre Voldgade 22 7000 Fredericia . Skanderborg Adresse: Politigården Skanderborg Fælled 1 8660 Skanderborg . Kolding\nkøreteknisk anlæg horsens, Tag dit kørekort hos Elsebeth og Mette\nGenerhverv & kontrollerende – Ring 23 70 23 77 for info. Garanti for god service. Du bliver kørt til og fra, når du skal på baner, til teori og køreprøve. Jeg benytter Horsens køreteknisk anlæg.\n29 lektioner teori; 4 lektioner på manøvrebane (kravlegård) 16 lektioner i bilen; 4 lektioner på Køreteknisk anlæg (glatbane) Lån af CD med teoriopgaver (værdi 200,-)\nDet skulle en hel dag på køreteknisk anlæg hjælpe med. Her kunne interesserede komme og prøve en tur i en lastbil – enten en rigtig en eller en simulator. – Vi har lejet en simulator, så de, der ikke har kørekortet, kan få en fornemmelse af, hvad det vil sige at køre lastbil, fortæller Peter Hjortdal Andersen, uddannelsesleder på Learnmark Horsens.\nHorsens Køretekniske Anlæg A S Køretekniske kurser for firmaer og private Kurser for personbil, lastbil, bus, motorcykel og opfriskning af færdselsteori 56.4892000,10.0518900 Foreningen Af Køretekniske Anlæg I Danmark\nVi har opført et køreteknisk anlæg i premiumklassen i Neuburg an der Donau – med kørebane, et dynamikanlæg og en offroad-bane,” forklarer Klaus Demel, som er chef for Audi driving experience. Audi driving experience-center dækker et areal på 47 hektar og vil også være hjemsted for Audi Sport, som har planlagt indflytning i Motorsport Competence Center til august.\nAnvendelse: Base: Mobil: CTCSS: Egons Minibusser, Slagelse: 171.200: 162.200 : Taxa Syd Busser A/S: 171.525: 162.525 : Århus Sporveje: Mobiltelefon\nNavn Adresse Postnr / by Tlf. E-mail Kategorier Hjemmeside; FDM Jyllandsringen: Skellerupvej 38: 8600 Silkeborg: 86853322: [email protected]: A+B: www.fdm.dk\n1driver.dk – moderne køreskole i Horsens med gode priser og god undervisning 1driver.dk er en af de mest avancerede køreskole i byen med elektroniske lektionsplaner, så eleverne hele tiden på deres mobiler kan følge med i, hvornår der er undervisning og aftalte køretimer, samt modtage remindere pr.\nkøreteknisk anlæg horsens, Køretekniske Anlæg\nKøretekniske Anlæg – firmaer, adresser, telefonnumre. Vester Hedevej. 260, Hjørring. 9800 Hjørring Vis ruteplan\nMødested: Køreteknisk Anlæg, Horsens – Islandsvej 35, 8700 Horsens. Medbring: Egen bil MED VINTERDÆK. Deltager gebyr: kr. 800,- incl. kaffe og sandwich. Det er ikke farligt at gennemføre et køreteknisk kursus på Horsens Køretekniske Anlæg A/S – men det kan være farligt ikke at gøre det!\nHorsens Køretekniske Anlæg A S Køretekniske kurser for firmaer og private Kurser for personbil, lastbil, bus, motorcykel og opfriskning af færdselsteori 55.8648887,9.8785429 Tbl Haveservice OG Grønne Anlæg\n10 visitors have checked in at Horsens Køretekniske Anlæg.\nSv: Horsens holder fast: Nul testkampe før FCM : Spillerne har alligevel her under nedlukningen været på køreteknisk anlæg for at øve busparkering, så de er stadig i fin form til den del af spillet.\nMan fornemmer virkelig at han brænder for at give alle en super oplevelse og han gør alt hvad han kan, for at forberede alle bedst muligt til både Teori og Køreprøve. Jeg tog et MC kørekort hos Brydes i foråret 2014. Kravlegår foregik på Odder køretekniske anlæg og Køreteknisk kursus foregik på Jyllandsringen.\n4684 Holme-Olstrup – Køreteknisk Anlæg Sjælland. 5400 Bogense – K.T.A. Nordvestfyn. 5853 Ørbæk – DEKRA Fyn Ellested. 6000 Kolding – Kolding Køretekniske Anlæg. 8700 Horsens – Horsens Køretekniske Anlæg A/S. 8800 Viborg – Køreteknikken Viborg. 8900 Randers – Køreteknisk Anlæg .


Skrevet af Maria Cuculiza d. 30. oktober 2019 i kategorien Behandling\nSundhedsstyrelsens arbejdsgruppe for tværsektorielle forløb for sclerosepatienter er nu påbegyndt sit arbejde med at udarbejde anbefalinger herfor. Arbejdet omfatter en retningslinje, der skal understøtte koordinering af tværsektorielle indsatser.\nArbejdsgruppen, som havde første møde 11.oktober i år er nedsat af Sundhedsstyrelsen efter, at Sundhedsstyrelsen af Sundheds- og Ældreministeriets har fået til ansvar at udarbejde anbefalinger for tværsektorielle forløb samt en retningslinje til understøttelse af de tværsektorielle forløb for MS-patienter. Sundhedsstyrelsen oplyser herom:\n”Vi har vurderet, at det er mest hensigtsmæssigt, at anbefalingerne og visitationsretningslinje samles i én publikation under titlen ’Anbefalinger for tværsektorielle forløb for mennesker med multipel sklerose’. Anbefalingerne udarbejdes med bidrag fra relevante aktører og interessenter. Til formålet er der derfor nedsat en arbejdsgruppe, som havde første arbejdsgruppemøde den 11. oktober 2019. Arbejdet med anbefalingerne forventes færdiggjort ved udgangen af 2020,” skriver Sundhedsstyrelseni en mail, som fortsætter:\n”Sundhedsstyrelsen har desuden, ved en ekstern leverandør, igangsat en afdækning af viden om følger af multipel sklerose samt udredning, behandling og sklerosespecifik rehabilitering. Afdækningen forventes færdiggjort ved udgangen af 2019 og skal, sammen med anden relevant litteratur, viden, vejledninger og retningslinjer på området, danne grundlag for udarbejdelsen af anbefalingerne,” lyder det.\nØnskerne om et styrket samarbejde mellem centre, primær sektor, kommuner og sclerosehospitaler blev vedtaget april 2019, efter at Dansk Folkeparti under den tidligere regering fik øremærket i alt 38,7 millioner kroner over de næste fire år fra Sundhedspuljen til at få udarbejdet en bedre sammenhæng i indsatsen for sclerosepatienter i form af en national helhedsplan. En indsats, der typisk involverer mange forskellige sundhedsfaglige behandlere. Og således en helhedsplan som altså skal sikre sammenhæng i behandling, rehabilitering, det sociale område, beskæftigelse og uddannelse for alle sclerosepatienter. Med helhedsplanen kommer der desuden samtidig øget fokus på og hjælp til hele familien. Det gælder især børn og unge, der som pårørende til en forælder med sclerose også har brug for bistand.


Arbejdet med tilknytning af trænere er i fuld gang – Rungsted-Hørsholm Floorball Klub\nArbejdet med tilknytning af trænere er i fuld gang\nBy Redaktionen on 11. maj 2015\nBestyrelsen arbejder på, at tilknytte kompetente trænere til alle klubbens hold og forventer inden sommerferien at kunne præsentere størstedelen af trænerne til den kommende sæson. Udover at trænerne for de enkelte hold skal have den nødvendige faglige ”værktøjskasse”, så er det for bestyrelsen vigtigt at trænerne er kulturbærere i forhold til klubbens værdier.\nDet er ungdomsansvarlig Stephan Grey, der har ansvaret for ungdomstrænerne i klubben, mens det er senioransvarlig Andreas Ritterfeldt, der har ansvaret for seniortrænerne. I praksis vil der være en del drøftelser på tværs fordi der skal være et større samarbejde mellem de ældste ungdoms- og seniortrænere i den kommende sæson.\n”Vi har haft drøftelser med størstedelen af de nuværende trænere. Det er vigtigt med kontinuitet, så det er positivt at langt størstedelen af de nuværende trænere er positive i forhold til at fortsætte med at være træner i klubben. Der vil i den kommende sæson også komme en række nye trænere, hvor den første er på plads men bare ikke offentliggjort” udtaler Stephan Grey\nKlubben startede sidste år et talentprojekt for kommende ledere. I sidste sæson gennemførte Anders Brodersen og Emil Larsen forløbet. I denne sæson forventer vi, at tilknytte 2-3 nye spillere til projektet, hvor klubben betaler for en træner- og dommeruddannelse.\n”Vi vil arbejde på, at disse ledertalenter bliver tilknyttet de enkelte ungdomshold, som trænere og hjælpetrænere og forventer at planen for den kommende sæson er på plads inden sommerferien” udtaler Stephan Grey\nTrænerne vil løbende blive præsenteret på hjemmesiden\nPræsentation af U13 træner Anders Sørensen


Hvad gør et liv værd at leve? - FiftyFabulous\nFiftyfabulous / Livsstil / Hvad gør et liv værd at leve?\nJeg har jævnligt mit liv til revision. Jeg kigger det efter i sømmene fra tid til anden; har det til sundhedstjek, om man vil. For mig er det nødvendigt ind imellem at holde livet ud i armslængde, og lige se efter, om man lever det, som man vil. Ellers forsvinder livet i dagenes travlhed, indtil man pludselig en dag opdager, at det er rendt ud. At det gik sin gang, alt imens man havde travlt med at farvesortere håndklæderne i skabene og støve lampetter af.\nDet vil jeg for alt i verden ikke risikere. Jeg vil være med, her og nu. Og derfor må der stoppes op. Tænkes. Og tages nogen beslutninger.\nHvad gør et liv værd at leve? Det spørgsmål bør man nok stille sig selv fra tid til anden, og hvis man lander på noget med De Store Ting; højtider, ferier og store fortjenester, så skal man måske lige genoverveje, om man lever som man allerhelst vil. De Store Ting er der nemlig, i langt de fleste liv, meget mindre af, end de små fordringsløse hverdagsglæder.\nGlæden ved en solstribe på hovedpuden, et hundeøre at nusse, eller en kop duftende te. Fortrøstningen ved at erfare, at man formår at stå igennem selv de grufuldeste forhindringer med det lange, seje træk. Der er nemlig ikke noget der er så galt, at det ikke er godt for noget, som bagermester Harepus sagde, og det er rigtigt. Nogen gange vinder man, andre gange lærer man noget.\nPrevious ArticleS’mores kage


Fabio Borini – ny Inzaghi eller Dolken\nEM-deltageren skal i næste sæson spille i Liverpool, men hvem er denne unge angriber?\n-\tVi håber at lukke en aftale i denne uge, hvilket vil være en rigtig spændende én af slagsen for klubben. Han vil være fantastisk, og klubbens fans vil absolut elske ham…\nSådan skulle den nye Liverpool-manager Brendan Rodgers have sagt i denne uge, og de engelske medier var slet ikke i tvivl. Rodgers ville have den unge Fabio Borini til Liverpool, og den nye boss hos ”The Reds” har da også et stort kendskab til den 21-årige angriber. Mod slutningen af ugen kom skiftet og det er ikke tilfældigt.\nBorini har nemlig tidligere arbejdet sammen med Rodgers, da den nordirske træner var i Chelsea, men også fra tiden i Swansea, hvor Borini – som var udlejet i fem måneder - fik lavet seks mål og tre assists. Men hvem er denne unge angriber?\nBorini er sammensat af et helt specielt stof. Som bare 16-årig rejste han til London – uden han kunne mere end en håndfuld engelske gloser, men trods dette faldt Borini godt til i Chelsea, og til FourFourTwo sagde han blandt andet koldt og kynisk:\n-\tJeg kan bedst med ting, som ikke er for lette. Hvis du altid vælger de lette løsninger, vil du aldrig lære dine grænser at kende.\nSå Borini tog til London for en håndfuld år siden og spillede ungdomsfodbold for Chelsea, men et låneophold hos Swansea i januar 2010 kickstartede pludselig karrieren for den forholdsvis ukendte angriber, der indtil da kun havde startet én kamp for Chelsea, hvilket var i Carling Cuppen.\nI Swansea gik det helt anderledes. I første Championship-kamp mod Nottingham Forrest scorede han to gange, hvilket banede vejen for en succesfuld periode i Wales med manager Rodgers, og Borinis præstation var stærkt medvirkede til, at Swansea rykkede op i Premier League. Den unge angribers færdigheder blev bemærket i Italien.\nOp til sæsonen 2011/12 blev talentet hentet hjem, da Parma hentede Borini. Men kort tid efter blev Borini udlejet til Roma, hvilket var en god ide, for angriberen slog straks til i hovedstadsklubben. I den forgangne sæson blev han klubbens næstmest scorede spiller i Serie A, da han lavede ni mål i tyve startopstillinger for Roma, og efter hver scoring kom samme jubelscene. Den vandrette håndflade blev placeret i munden, som når sørøvere klatrer og har en dolk i munden. Derfor fik Borini tilnavnet ”Dolken”, og han har selv begrundet den letgenkendelige jubelscene med, at det er hans måde at vise på, at livet ikke er let og at han ikke giver op.\nEftersom det italienske angreb var plaget af skader op til EM-slutrunden til blandt andet - Giuseppe Rossi og Antonio Cassano - udtog træner Cesare Prandelli talentet Borini til slutrunden. Men det er ikke blevet til andet spilletid end i debuten mod USA i slutrunden af februar.\nTaget i betragtning, at den unge angriber allerede er kommet ind omkring det italienske landshold, lyder Liverpools købspris på små 100 millioner kroner ikke af skræmmende meget. Fornyelig har AS Roma købt Fabio Borini fri af deres delejerskab med Parma, hvilket har udviklet sig til en god forretning.\nBorini skal i Liverpool spille i nr. 29 og i hans første interview med klubben slog han fast, at den nye Liverpool-manager Brendan Rodgers var "nøglen" til hans skifte. Nu må fremtiden vise om Borini kommer til at bide mange gange i "Dolken" i fremtiden. Udover det øgenavn er han også blevet for ”den næste Inzaghi”. Kært barn har mange navne…


Mobil version skrabelodder der\nDet fungerer præcis på samme måde, som når du køber et skrabelod hos dit lokale supermarked, som kan købes i forskellige størrelser. I Scratch Fruit skal du altså forsøge at skrabe tre forskellige frugter, hvis du skal udløse en gevinst. Du sidder garanteret og tænker over, hvordan gevinstens størrelse bliver udregnet. Dette er op til hvert enkelt online casinohvor dette vil være klart beskrevet under brugervilkårene for spillet, hvilke frugter, der udløser hvilke gevinster, så spillere har mulighed for at skabe et overblik over eventuelle gevinster, inden spillet begyndes. Det er dog helt sikkert, at det vil være tre bananer, som udløser den allerstørste gevinst. Det fungerer altså præcis som de fysiske skrabelodder, hvor den eneste forskel er, at du slipper for at sidde og skrabe med en mønt, da det hele bliver styret online. Er det ikke bare fantastisk? Endnu en fordel med at spille Scratch Fruit er ligeledes, at du slipper for at gå hen i dit lokale supermarked for at hæve din gevinst, hvis du skulle være så heldig at skrabe tre ens symboler, som i dette tilfælde er frugter. Hvis du spiller på et online casino, så vil din gevinst være synlig på din spillekonto lige med det samme, så du øjeblikkeligt har mulighed for at spille videre for dine gevinster fra tidligere spil.\nOfte stillede spørgsmål og svar Hvordan vinderslag jeg på et skrabelod? Tjek beskrivelsen af lige netop det skrabelod på denne side. Kan jeg vinde yderligere end én gange på et skrabelod? Det kommer an på hvilket affald du har købt, men ja man fleste lodder kan du vinder flere gange. Nogle skrab helt op indtil 30 gange på et lod 30 x Quick — 75 kroner. Hvor vinder jeg på et skrabelod?\nDer er en masse fordele ved at spille mobil casino og skrabespil på nettet. Større udvalg af skrabelod på mobil og internet, end der er i den lokale kiosk Progressiv jackpot på nogle skrabelodder Du kan agere hvor som helst og når hvordan helst Nemt og hurtigt spil på mobilen Højere udbetalingsprocent end ved fysiske skrabelod Der er super mange sprede ved mobil skrab. Det bedste er selvfølgelig, at du rent faktisk kan vinde den helt store gevinst ved bare et enkelt skrabelod over mobilen. Derudover har du en større risiko for at vinde en gevinst pr. forhold til et skrabelod for kiosken. Så hvis dette ikke giver dig blod på tanden, så ved ego ikke hvad gør!\nOBS: Bingoforum. Vi har alligevel valgt at anmelde eller beskrive udbyderen — alligevel uden at linke til det vedkommende spillested. Danske Spil Skrabespil Du behøver ikke længere trave ned i kiosken eller supermarkedet, da Danske Spil moment udbyder alle deres kendte skrabespil, plus en masse nye varianter, på nettet. Her finder du: Skrabelodder ned indtil 5 kr. Et flot udbud af kendte skrabelodder Mulighed for kæmpe gevinster Spiludvalg Udvalget af varianter indenfor skrabespil er ganske fornuftigt. Der er ved Danske Spil et acceptabelt udvalg af skrabespil, som har solidt fundament pr. den traditionelle skrabelodsopbygning. Prøv blandt andet: Bogstavjagt Flotte skrabespil fra Danske Skuespil Til trods for, at Danske Skuespil bevarer udgangspunktet for skrabespil , hvordan de har set ud i adskillig, mange år, så har Danske Skuespil bestemt også været kreative under udviklingen af lodderne.\nTwitter Seneste opdateret: Det er utrolig sjovt at skrabe med bagtanken om, at man kan vinde en stor skattefri månedsløn hver måned i mange år! Du kan på siden læse yderligere om skrabelodder på nettet, hvilke casinoer der har dem. Online skrabelodder — hvad er det?\n← Single zero roulette spillemaskine Rise of Ra\nHvordan vinder på casino spillemaskiner Reptoids →\nKroner minimum der øger dine vinderchancer


Må jeg stå på en høj stige når jeg maler mit hus?\nTil Magasinet Bolius\nMit spørgsmål drejer sig om vedligeholdelse/maling af husets udvendige træværk.\nIkke så meget selve det med malingstype og - teknik, men mere det rent praktiske.\nJeg har et hus med 45 gr. taghældning og med tag/loftetage. Huset er bygget i 1974 med gavle i træ (profilerede X finér plader). Den øverste del af gavl og også vindskeder er ca. 8 m fra jordens overflade.\nJeg har for at komme op spidsen en let-metalstige, både solid og tilstrækkelig lang. Men en god ven, der er uddannet og arbejder som tømrer, fortæller mig nu, at jeg kan få en temmelig stor bøde, da myndighederne (formodentlig arbejdstilsynet) har forbudt at fortage arbejde i den højde fra stige, og at jeg derfor er tvunget til at skulle leje stillads eller lift til dette arbejde.\nEftersom jeg som privat husejer udfører arbejdet på mit eget hus, er min påstand at det ikke kan være noget myndighederne skal blande sig i. Inden jeg giver mig i kast med arbejdet, har jeg valg at spørge jer til råds.\nMange hilsener - Peter L. J.\nKære Peter L.\nArbejdstilsynet fører generelt ikke tilsyn med arbejde af ikke erhvervsmæssig karakter, der udføres på egen private bolig.\nHer må du lade den sunde fornuft råde - men det er altid en god ide at følge de regler og vejledninger Arbejdstilsynet har udarbejdet.\nHer kan du læse hele Arbejdstilsynets vejledning om arbejde på løse stiger: At-vejledning om brug af transportable stiger\nOg her vores artikel: Sikkerhed når du arbejder på en stige\nMen det forholder sig helt anderledes hvis arbejdet udføres på en del af ejendommen der ikke er privat bolig, fx hvis en landmand udfører arbejde på drift bygningerne - så fører Arbejdstilsynet almindeligt tilsyn.\nVedligeholdelse og økonomi: Forpligtelser som andelshaver\nHvilke forpligtelser har du som ejer af en ejerlejlighed?\nTænk dig om, før du pudser facaden\nValg af maling/kalk til facader af mursten


Til- og afgange, sommeren 2020 - Page 173\nSide 173 af 184 Første ... 73123163170171172173174175176183 ... Sidste\nViser resultater 2,581 til 2,595 af 2753\n05.10.20, 10:30 #2581\nOps ja, men det var vist også med et billede af Zanka, og ændrer ikke på hvor dumt det er lavet :)\n05.10.20, 10:46 #2582\nDette rette spørgsmål vil i følge mig være: Hvornår har FCK's beslutningstagere og kommunikations-ansvarlige komplet tabt jordforbindelsen og situationsfornemmelsen? I en tid hvor vi ikke må lukke mere end 500 ind i PARKEN, giver man sku' da ikke tre billeter til JBL og hans agenter, med mindre der er en forhandling i gang. (On a side note, så gælder dette da i øvrigt også Morten Helveg og Pilou Asbæk. Hvad fanden laver de på tribunen?). Et, så starter man spekulationer om tilgange til klubben (hvor vi aller mest har brug for dette) og to, så sender man et yderst dårligt signal til de 12.500 fans som har tegnet sæsonkort for at støtte klubben i en meget presset tid. - at man så også lige krydrer dette med at lave en halvsløj joke omkring nr. 25, og hvem det så nu en gang kan være.... nej, ved du hvad, de skal sku' tage sig sammen inde på ledelsesgangen.\nAmbs, Bill Ward, CMGFCK, Demitrian, denpisgule, Devil, donl, Dunsedrengen, Fck-fan, Guldhjalte, gunner, jake, Jazzie, [email protected], lecco, Livsnyder004, Maske, NikGKbh, Outpatient, Palle plankeværk, Parappa, rsj, Slush, Smackdaddy, Søren Lerby, tordenstøvle, zebos\n05.10.20, 10:49 #2583\n... vi kan vel godt blive enige om, at vinduet er til dumpekarakter, hvis man går ind i det med 5 backs og går ud af det med 6?\nJeg er enig i, at transfervinduet er til dumpekarakter, men ikke så meget pga. de spillere, vi ikke fik skudt afsted, men mere pga. de spillere, vi ikke fik hentet. Ja, seks backs er 1-2 for mange, afhængig af hvor meget man regner med at kunne disponere over Boilesen. Men det er også åbenlyst, at Ankersen er en kæmpe forstærkning på højre back, så det var den helt rigtige beslutning at hente ham, uagtet hvad der i øvrigt måtte ske med Varela.\nDemitrian, Devil, donl, Livsnyder004, Løven, Nikolaj, Søren Lerby, vandr\n05.10.20, 11:00 #2584\nVi kan jo starte med at sende Oviedo til BIF som ønsker en venstre back og Bartolec/Varela på leje et andet sted i provinsen...\n05.10.20, 11:42 #2585\nAaB har netop nu hentet Oscar Hiljemark på en fri transfer. Rosenborg har hentet Markus Henriksen på fri transfer. Sønderjyske har hentet Ogenyi Onazi på fri transfer. Umiddelbart tre spillere, der alle kunne forstærke vores hold (Onazi er der dog nogle spørgsmålstegn ved). Hvad laver ledelsen? Kom nu igang!\nDemitrian, donl, Jons, Livsnyder004, Maske, Nikolaj, rsj, Smount, Ståle, Søren Lerby\n05.10.20, 11:45 #2586\nIkke at jeg som fan er enig i dispusitionen, men vi kan vel knastørt konstatere, at ledelsen slikker deres økonomiske sår. Samtidig stirrer de på en ret stor trup, der grundet et exit torsdag skal spille ret få kampe i efteråret og derfor helst ikke skal blive større. Det blev så sandelig et skidt exit torsdag på mange områder.\nVinduet er lukket for FCK's vedkomne. Øv.\n95005, Devil, guldsmed, Lindrup, Maske, rsj, SirJohnny, Søren Lerby\n05.10.20, 11:55 #2587\nKunne ikke være mere enig.. Jeg bliver ikke kun skuffet, men også godt gammelmandssur, hvis vi lukker vinduet uden yderligere tilgange.. Jeg kan allerede mærke lynch-stemningen bygge sig op indeni.. Skrækkeligt...\n05.10.20, 12:00 #2588\nFCK har jo desværre vist at de enten ikke kan eller vil satse på at vinde mesterskabet i år. Derfor bliver det ikke en mulighed at komme i champions league næste år. Det her er et typisk eksempel på et magtskifte, hvor et hold stopper med at satse efter en dårlig sæson og et andet hold overtager, som vi fx har set i Schweiz hvor Young Boys overtog fra Basel. Hvis det her virkelig er et udtryk for at vi ikke har ressourcer til fx at hente en højrekant selvom holdet skriger efter det, så komme vi desværre ikke til væres Danmarks flagskib i lang tid. Desværre. At man stopper et planlagt køb, bare fordi at Europa glippede i én sæson er hamrende uambitiøst.\nAmbs, Bill Ward, Devil, donl, DrDolk, engulf, Ezen, Fck-fan, Lokomotiv Luxus, okoronkwo, Pihl, shs, Slush, tordenstøvle, vandr\n05.10.20, 12:08 #2589\nAt man stopper et planlagt køb, bare fordi at Europa glippede i én sæson er hamrende uambitiøst.\nHavde det ikke været for Corona, var der sikkert blevet satset, som du ønsker. Faktum er bare, at vi er i et år uden nogen form for indtægter i form af spillersalg, tilskuerindtægter eller præmiepenge. Kassen er smækket i.\nguldsmed, [email protected], rsj\n05.10.20, 12:12 #2590\nDet kan også sagtens være, at det er den anden vej rundt. Spilleren gider måske ikke komme til FCK, hvis der ikke er Europæisk fodbold. Det version kan man bare ikke så godt melde ud.\n05.10.20, 12:13 #2591\nJeg skriver også at det desværre lader til at vi ikke kan. Hvilket så nok betyder endnu større tab på manglende mesterskab, potentielt champions league, dyk i koefficient point osv.\n05.10.20, 12:14 #2592\nAmbs, Bill Ward, DrDolk, gunner, Krølben, Pihl, Ståle\n05.10.20, 12:14 #2593\nDet køb man havde planlagt var nok afhængigt af, at kunne tilbyde Europa. Den røg så i torsdags. Og selvom vi ville bruge valgte at bruge pengene på spilleren alligevel, er det sikkert ikke mulig fordi vi skudt os selv i foden ved kun at have superliga at tilbyde.\nSå kan det være at vi kan finde et eller andet alternativ senere idag, men det ser skidt ud pt.\n05.10.20, 12:20 #2594\n05.10.20, 12:25 #2595\nAlle klokkeslæt er GMT +1. Klokken er nu 04:08.


TENA Slip Super - Kvinder - tenabutikken.dk|kvinder\nPoser fra kr. 295,95\nKasser fra kr. 798,95\nTENA Slip Super er et alt-i-et-produkt til inkontinens med justerbar lukketape, der giver perfekt pasform, komfort og lækagebeskyttelse. TENA ProSkin Slip lavet af et tekstillignende materiale, sidder tæt til kroppen og har en superabsorberende kerne af hensyn til lækagesikkerhed. De er perfekte til semi- eller immobile personer, der skal skiftes i sengen. Takket være FeelDry Advanced™ trækker produktet hurtigt væsken væk fra overfladen og holder huden tør. Den hurtigabsorberende kerne lukker urinen inde, selv i større mængder, af hensyn til tørhed, og den fuldt åndbare ConfioAir™-bagside lader huden ånde. Alle disse funktioner er med til at vedligeholde en naturlig hudsundhed. Det åbne design med stærk lukketape med velcro gør dem nemme at skifte, når man står op eller ligger ned, og de kan nemt sættes fast igen og justeres til en perfekt, sikker pasform. Af hensyn til friskhed har produktet Odour Neutralizer, og en vådindikator viser, om produktet er udnyttet.\n3 poser med 28 stk\nPasser hoftemål: 120 til 160 cm


At bo i Holland: Havearbejde...\ner vist ikke lige mig (sig mig... har vi ikke hørt den sætning før?!)\nHenks forældre er på 3 ugers ferie og flere familiemedlemmer havde lovet at deres stakit ville være nymalet når de kom hjem. De kommer på lørdag så vi fik pludseligt travlt. Henk havde været og male en del af det alene, ingen andre gad troppe op som ellers aftalt, pudsigt nok var de heller ikke til, at træffe på telefonen ;-) Idag ville han gøre det færdigt. Solen skinnede varmt og jeg indvilgede i, at gå med og måske endda svinge penslen hvis det ikke ku' være anderledes. Det ku' det til al held, for jeg ejer ikke et male-gen... ligesom alle de andre gen jeg mangler... næh, i stedet for ville jeg vande haven som vi (4 børn, 3 svigerbørn og 7 børnebørn) har svigtet på det grusommste. Den var knastør og flere blomster i krukkerne var afgået ved døden. Da jeg nu var igang ku' jeg da ligeså godt fjerne de døde blade og ukrudtet.... hvorfor fandt jeg nu på det? Der var alt for meget og lige meget hvor meget jeg hev op synes jeg ikke jeg ku' se en forandring. Jeg vil se resultater med det samme ellers gider jeg ikke! Desuden kender jeg ikke forskel på blomster og ukrudt (jeg er fra stenbroen og ved ligeså meget om havearbejde som bønder ved om agurkesalat) så det var noget af en opgave. Jeg hev et par planter op med små gule blomster på som jeg håber var ukrudt, hvis ikke må de fiske dem op af den "grønne" affaldscontainer og sætte dem i jorden igen, hvis de altså ikke er døde til den tid.\nDe har noget der ligner en Marguerit. Der var mange der var afblomstret så jeg knækkede hovederne af. Da jeg havde gjort det på rigtig mange blev jeg i tvivl om det mon nu også er sådan man skal gøre. Jeg besluttede mig for ikke at spørge hverken Henk eller hans onkel (nabo til svigermekanikken) for hvis det nu var forkert og de så, at jeg havde hevet 50 hoveder af vil jeg ALDRIG høre enden på den historie. Jeg tvivler også på at svigermor har tal på hvor mange blomsterhoveder der sad på den før hun rejste!\nDeres lille forhave. Alt det arbejde i så lille en have, tænk hvis man havde en stor have... jeg ville nok ansætte en havemand.\nMens jeg vandede kom der pludselig en KÆMPESTOR frø hoppende, den gad ikke regnvejret i utide og forsvandt væk fra bedet. Deres hus/have ligger lige op af et vandhul så der er sikkert frøer i stor stil.\nEfter alle anstrengelserne gik vi tur med Mosto som bor hos onklen/naboen. Mosto er 9 år, men tror han er en hvalp... god egenskab synes jeg.\nOnklen har lidt helbredsproblemer for tiden så han har svært ved, at gå de der 100 gange eller mere som kræet vil ud og snuse til det hele i løbet af en dag. Og Mosto vil også ud og snuse rundt... ;-)\nSå vi har lovet at vi vil dele opgaverne/hunden med ham. Vi er blevet "plejeforældre" til en hund på deltid, i hvert fald indtil onklen har det bedre for mon ikke han vil klare det hele selv og nyde sin bedste ven på fuldtid igen?!\nJeg vænner mig jo nok til, at altid gå med hundehømhøm poser i lommen og samle op efter ham... ADW!\nPå en af dagens mange gåture med Mosto så vi en Hejre, dem er der en del af i Delft. Den sidder på kanten af et vandhul og glor nok efter fisk, vil jeg tro. Vandet er belagt med grønt andemad pga varmen.\nDa vi kom hjem ville min ryg på pension og jeg lå på sofaen og havde ondt af mig selv et stykke tid. Imorgen skal vi på den gen, både med stakit og hund... Måske farer der en djævel i mig og jeg knækker lidt flere blomsterhoveder af.\nIndsendt af Mai-Britt, den danske slikmund kl. 15.59\nInge 17. juli 2013 kl. 22.21\nHavearbejde er heller ikke min yndlingsbeskæftigelse, men nogle gange er man jo nød til det..\nDet er helt rigtigt at fjerne de visne blomster, så kommer der nye inden længe.. :-)\nMai-Britt, den danske slikmund 18. juli 2013 kl. 00.24\nJeg vil da gerne skåne mine gamle svigerforældre for, at skulle lave alt det arbejde... Tak for oplysningen om de visne blomster. Nu kan jeg sove roligt i nat ;-)...Nej vent... det berøvede mig nu ikke min nattesøvn hehe\nEllen 17. juli 2013 kl. 23.24\nHaha, nej, du bliver vist aldrig haveinteresseret - eller hundeinteresseret. Hvad angår det første er det godt, at byerne er opfundet, og det sidste forstår jeg så inderligt godt! :-)\nMai-Britt, den danske slikmund 18. juli 2013 kl. 00.25\nJeg har levet et dovent liv hvad dyr og natur angår; jeg har nydt godt af andres dyr og kun passet dem når ejeren var på ferie, og naturen nyder jeg i... naturen. Men jeg kan vel vænne mig til det og lære det. Lige nu bliver jeg dog træt ved tanken ;-)\nNana / www.mitlandliv.dk 18. juli 2013 kl. 00.57\nTænk, jeg elsker at arbejde i haven! Men godt vi er forskellige og at man selv kan vælge om man vil have hund og have og den slags.\nVi har også mange hejrer her hvor vi bor - ved Furesøen.\nHav en god torsdag. - Forhåbentlig uden for meget havearbejde ;-)\nMai-Britt, den danske slikmund 18. juli 2013 kl. 03.59\nHenk elsker også havearbejde og nyder at hjælpe sine forældre. Det er bare mig der er doven. Jeg hjælper kun for at hjælpe dem.\nI skrivende stund holder jeg frokost pause inden jeg skal fjerne visne blomster og ud med Mosto igen.\nAnnette 18. juli 2013 kl. 05.37\nHer er vi altså ikke helt enige, jeg elsker havearbejde, flytte rundt på buske og lave nye bed i forskellige farvekombinationer osv. osv. Men vel vidende, at Frank har det ligesom dig, så blev det en lejlighed vi købte ☺. Men fint nok, jeg har mine krukker osv., som jeg render og pusler lidt omkring.\nDet er da bare så surt, at I står alene med både stakit og have, ØV! Jeg håber, at der er nogle der får en dårlig smag i munden, når svigerforældrene kommer hjem og roser for resultatet.\nVi havde engang en genbo, en meget fin dame, hun og hendes mand havde fået haven anlagt af en anlægsgartner og efter et stykke tid ville hun vise resultatet frem til alle naboerne. Det viste sig, at den fine dame havde hevet en hel del dyre planter op og ladet ukrudtet stå!!!! Efter det, var det kun manden der gik i haven ☺ ☺ ☺.\nHav en god og varm dag oppe nordpå.\nMai-Britt, den danske slikmund 18. juli 2013 kl. 07.07\nHahaaaha... :-D ja det ville være mig... hvor komisk!\nJeg elsker natur og blomster m.m så hvis vi engang får en have vil jeg læse mig til hvordan det ska gøres...og så ellers sætte Henk igang. Haha\nPia 18. juli 2013 kl. 12.05\nStakkels dig, så meget kedeligt arbejde indenfor rækkevidde ;-)\nHer er det mig der passer hele haven. Allan slår græsset, resten er overladt tilmig. Han kan stadig ikke se forskel på hvad der skal blive og hvad der skal væk. Okay han vander også, når jeg beder ham om det :-)\nMai-Britt, den danske slikmund 19. juli 2013 kl. 04.49\nJah det er da godt at man ka supplere hinanden når det gælder det hårde arb. Henk elsker d som sagt. Jeg elsker hårdt havearbejde ; jeg ka sidde og se på det i timevis hehe ;-) ;-)\nMai-Britt, den danske slikmund 19. juli 2013 kl. 04.51


Engels Scrapbooking: april 2009\nIndsendt af Engels Scrapbooking kl. 14.56 2 kommentarer Links til dette indlæg\nIndsendt af Engels Scrapbooking kl. 23.35 1 kommentarer Links til dette indlæg\nIndsendt af Engels Scrapbooking kl. 17.38 5 kommentarer Links til dette indlæg\nEtiketter: Højtider, kreative kreationer\nSkulle her til morgen, ned og finde nogle nedfaldsgrene, til mit påskeprojekt. Blev hurtigt distraheret af et par små fugle, som vi aldrig havde set før. Hurtigt blev kameraene hentet og fuglene foreviget. Hjemme i fuglebogen blev de nøje studeret og sammenlignet - og det viste sig, at vi for første gang har set (og fotograferet!) Fuglekonger!!!\nHar du nogensinde set en fuglekonge?\n- hvis ikke, kan du se den lille fyr her:\nDet er en utrolig hurtig lille fyr, som vimser rundt og er svær at indfange. Den svirrede rundt inde i krattet, hvor jeg fandt de udvalgte grene... Og den spæde morgensol tittede ind imellem trætoppene. Det tog rigtig lang tid, og MANGE forsøg, at få et godt resultat med kameraet. Men jeg synes selv det er lykkedes i de ovenstående billeder...\nEgentlig skulle jeg lave bordkort til min svoger og svigerindes 90 års fødselsdag... og lave mit påskeprojekt færdig... Men lige nu, kan jeg slet ikke komme mig over den store oplevelse det er, at møde en fuglekonge i virkeligheden - noget jeg har drømt om i mange år... så vi må se, om jeg kommer igang med de øvrige projekter i dag...\nHvilket billede har du været gladest for at tage?\n- Måske burde det være en blogudfordring !?! :o)\nJeg er ENORMT glad for dit besøg, kom snart igen...!\nIndsendt af Engels Scrapbooking kl. 11.27 3 kommentarer Links til dette indlæg\nEndnu et par sider, om Frejas fødselsdag, inden jeg skal scrappe at Louis har haft fødselsdag... Det pink tema er fortsat - og med den udfordring, at jeg skulle slutte af med et besøg på den kinesiske restaurant... Lidt svært at få kombineret med det pink tema, men vurder selv.\nDen første side er Pretty Sweet Pink Party:\nTemplate af Jen Caputo\nJeg har desuden lavet dette Dobbelte layout, Tøsefest:\nNavnene med dymostrimler har jeg selv kreeret\nOg afslutningsvis en side, om besøget på Hao Hua:\nChinese New Year af Liella Designs\nDen virkelige udfordring i den sidste side, var at få de orange og røde nuancer til at passe sammen med det pink tema, som er gået igennem hele fødselsdagen... og jeg vil lade dig vurdere, hvorvidt det er lykkedes med succes eller ej... jeg indrømmer blankt, at den sidst side gav mig en del kvaler. Specielt fordi grenen for oven var blomstrende... med blomster i stil og farve som slet ikke passede med de øvrige sider... så alle blomsterne er nogle jeg har kreeret og sat på, efter at have fjernet de oprindelige blomster på grenen...\nI dag skal påskepynten hives frem, og her skal gøres klar til højtiden. I den forbindelse er jeg igang med at kreere nogle påskeæg til ophængning... med både glimmer, blomster og blade... men jeg er ikke helt færdig, så du må væbne dig med tålmodighed, inden jeg afslører mit arbejde.\nJeg håber at Du får en rigtig skøn søndag - Tak for besøget\n- jeg håber du snart kigger forbi igen...!\nIndsendt af Engels Scrapbooking kl. 10.03 5 kommentarer Links til dette indlæg


Likviditet – alt du vide som virksomhedsejer | Advodan\nLikviditet er et udtryk for en virksomheds økonomiske tilstand. Læs mere om, hvad likviditet betyder for dig som virksomhedsejer, her.\nHos Advodan står vi klar med juridisk rådgivning, hvis din virksomhed har likviditetsproblemer. Oplever du et fald i likviditeten, og har du problemer med at betale dine kreditorer, så kontakt os og få rådgivning af en af vores erfarne erhvervsadvokater.\nHvad er likviditet?\nVirksomhedens likviditet er de likvider, der er i virksomheden, efter alle udgifter er modregnet. Om en virksomhed er likvid, handler således om, hvorvidt der er en tilstrækkelig mængde kapital i virksomheden – dvs. om virksomheden er i stand til at betale sine udgifter.\nHvad er likviditetsgraden?\nLikviditetsgraden i din virksomhed er et udtryk for, om virksomheden har råd til at betale sine udgifter og finansiere sin drift indenfor en kortere periode, fx seks måneder. Likviditetsgraden udregnes som:\n(Omsætningsaktiver * 100) / kortfristet gæld\nVirksomheden er likvid, hvis likviditetsgraden minimum er 100%. Du kan bruge likviditetsgraden som et værktøj til at følge udviklingen i din virksomheds likviditet, hvis du udregner den for flere perioder.\nHar din virksomhed en likviditetsgrad på under 100%, har den likviditetsproblemer – og så er det vigtigt, at du reagerer på det.\nHar din virksomhed likviditetsproblemer?\nHvis likviditeten i din virksomhed falder, er det vigtigt, at du handler. Det er dit ansvar at handle forsvarligt i forhold til virksomheden, og du har pligt til at reagere på økonomiske problemer.\nHvis din virksomhed har store likvide problemer, er der mulighed for at lukke, sælge eller foretage en rekonstruktion. Desuden giver selskabsloven mulighed for at hente ny kapital eller vælge en anden selskabskonstruktion.\nHvad skal jeg gøre, hvis min virksomhed har likviditetsproblemer?\nBegynder du at mangle likviditet i din virksomhed, og er der ikke udsigt til, at dette ændrer sig, er der forskellige ting du kan gøre. Først og fremmest bør du i samråd med din advokat overveje virksomhedens fremtidsmuligheder, fx:\nHente ny kapital\nReagerer du ikke på din faldende likviditet og undlader du at betale dine regninger, påfører du dine kreditorer et tab. Du bør altid være åben og ærlig omkring din økonomiske situation overfor dine kreditorer – på den måde har du det bedste udgangspunkt for eventuelle forhandlinger.\nDu skal handle hurtigt, hvis din virksomhed mangler likviditet\nDin virksomheds overlevelse afhænger af, om der er likviditet til at fortsætte driften. Er der ikke dét, bør du hurtigst muligt henvende dig til en advokat. Jo tidligere, du søger hjælp, jo større er sandsynligheden for din virksomheds overlevelse.\nEn advokat kan blandt andet hjælpe dig med:\nAt afdække mulighederne for at redde din virksomhed\nAt udfylde og indgive egenbegæring om konkurs eller rekonstruktion\nAt hjælpe med rekonstruktion af din virksomhed\nAt forberede virksomheden på salg\nAt afvikle virksomheden på den bedst mulige måde\nAt føre din sag i skifteretten, hvis virksomheden bliver begæret konkurs\nHar din virksomhed problemer med likviditeten? Allierer du dig med en erhvervsadvokat fra Advodan, optimerer du chancerne for virksomhedens overlevelse og sikrer, at du handler på lovlig vis.


Indbrud i Ølby Kirke - sn.dk - Forsiden - Østsjælland - Køge\nDet er ikke første gang, Ølby Kirke har været udsat for indbrud. Billedet her er fra 2016. Foto: Henrik Førby Jensen\nArtiklen: Indbrud i Ølby Kirke\nIndbrud i Ølby Kirke\nKøge - 21. marts 2017 kl. 14:18\nKøge: I nat har Ølby Kirke været udsat for indbrud. Klokken 00.43 har ukendte gerningsmænd brudt en havedør op og gået rundt i den vestlige del af kirken, hvor der er opbrudt et vindue og lavet opbrudsmærker på døre og knuste vinduer. Udstigning var formentlig samme som indstigning, idet der ikke var tegn på andre udstigningssteder, oplyser Midt- og Vestsjællands Politi. Der var ingen brugbare spor. Intet blev stjålet ved indbruddet.\n- Nogle gange ser vi indbrud, hvor man ikke kan lade være med at tænke: Hvad havde de forestillet sig? Vi hører meget gerne fra vidner, der har set eller hørt noget. Det kan jo være, at nogle går og praler, siger vagthavende, Carsten Andersen.


Jul i Zoologisk Museum – en adventshistorie 1 | Svendborgs NetAvis\nJul i Zoologisk Museum – en adventshistorie 1\naf Frede Jakobsen d. nov 27, 2011 1 kommentar\nJul i Zoologisk Museum er en – af journaliststuderende Kenneth Skipper – spontant skrevet advendtshistorie. Alle personer i eventyret er fiktive og består i første afsnit af Adisa, som lige nu ser ud til at være hovedperson. Adisa gør rent i Zoologisk Museum om natten – imens han drømmer om at vinde X Factor – uvidende om, at hans arbejdsplads er truet. Byens borgmester har nemlig ført hemmelige forhandlinger med museets bestyrelse om at rive den gamle afdeling ned og opføre en hypermoderne tilbygning i stil med den nye del af museet. Kenneth Skipper kalder det selv skriveøvelse, som er inspireret af virkelige begivenheder og sydfynske mediehistorier som denne fra Svendborgs NetAvis (se her). Derudover er alle personer fiktive.\n– Møgunger, hviskede Adisa ved synet af den sorte banan, der lå og flød. Han slog til rengøringsvognen med knyttet hånd, så sæbevand sjaskede ud over kanten på hans to spande. Zoologisk Museum havde summet af liv hele dagen. Nu var det nat. Klokken havde passeret tre, og Adisa var færdig med at vaske gulve. Et bredt udsnit af byens skoleelever havde tilbragt første dag i julemåneden i Zoologisk Museum med at gå på jagt efter skjulte plasticskatte. I Adisas øjne lignede det, at eleverne havde haft mere travlt med at smide affald fra sig end at udfylde arkene med spørgsmål om dyreliv. Modvilligt samlede han bananen op og dumpede den i skraldespanden. Den havde været gul engang. Nu var den sort. Og nogen havde trådt på den, så slimet bananmos drev fra dens indre.\n– Hvorfor bruger de ikke skraldespanden, sagde han højt uden forventning om at få svar. I stedet fik han øje på sit eget afrikanske spejlbillede i de høje vinduespartier, der udgjorde hele den forreste del af designerbygningen. Udenfor var natten sort og blev kun brudt af gadelampernes gule lys. Det eneste liv derude bestod på det tidspunkt af lyssporet fra taxier og gående mennesker på vej hjem fra julefrokost.\nAdisa snerrede som et rovdyr. I alt det mørke lyste hans tænder op som en arbejdslampe. Han følte sig fremmed i det her museum med dyr fra den skandinaviske natur. Hvor var giftslangerne og løverne med zebraføl i gabet? Hvorfor havde ingen stillet zulukrigere op blandt elgene? Adisa gad godt møde en af sine forfædre fra den afrikanske savanne, men dyrene i de tre åbne etager havde aldrig været uden for vikingernes Skandinavien. Som de stod dér på deres åbne podier – opstillet som børn med besked om at smile til fotografen – lignede de ikke nogen, der havde plads til gæster.\nHan tørrede bananmos af i overall’en og skubbede hårdt til vognen. Han var ligeglad med vandet, der skvulpede ud over kanten. Adisa var ligeglad. Han var også ligeglad med avisen, der lå kilet ind mellem spandene, og som ville falde af, hvis ikke han gjorde noget.\n– Uretfærdigt, mumlede han for sig selv og kørte vognen mod en jerndør. Han måtte selv læne sig frem og trykke håndtaget ned for at komme videre.\nJerndøren var skillelinje mellem to verdener. Mellem en ny verden med vinduespartier og facade af kobber tegnet af prisvindende designere og den gamle verden. Eller snarere den gamle del af museet, der var bygget op af gule mursten af en lokal murer for et halvt århundrede siden.\nAdisa havde ondt af dyrene i den gamle del af museet. De havde været med fra begyndelsen dengang efter krigen. Men nu var de sendt på tvungen pension og aftægt i den gamle bygning i skyggen af fancy underhavsmiljøer og romaskiner med kilometertæller. Selv kanen og den næsten to meter høje udgave af julemanden var parkeret herovre midt i juletiden! Engang havde julemandens kane været et tilløbsstykke. Den tid var forbi. Nu sad julemanden stift ret op og ned i sin kane i en udstilling, der var mere efterår end jul, og som stank af forfald.\nPingvinerne var også sendt herover. De stod i en fem meter lang glasmontre af ægte mahogni. Engang havde museumsinspektøren sat en ære i at lade dem bade i lys, så de kom til ære og værdighed. Nu stod de ret op og ned i mørke i en evig venten på at få lov at springe ud over kanten ned i det kolde vand.\nSom Adisa var dyrene i den gamle del af museet parkeret. Det var her, han havde sit rum til sæbe og rengøringsmidler og til vognen, der nat efter nat samlede skrald og vaskede gulve, uden at nogen bemærkede det.\nAdisa indåndede duften af gammelt linoleum, træ og støvede dyr. Stadig irriteret over bananen tog han opstilling foran julemandens podie og stirrede uforstående på installationen.\nFire rensdyr, det ene af dem med et kraftige gevir på hovedet, stod i en skovbund med visne bøgeblade og træstammer, der nåede op under lysstofrørene. En bæver havde sneget sig ind under kanen, og lidt væk lå en grævling væltet rundt. Som om nogen havde glemt den.\nPå en gren slæbte et brunt egern på et agern. Og bagest i udstillingen pustede en vildsvinemor sig op for at beskytte sine stribede børn.\n– I er færdige, mumlede Adisa og forestillede sig at se julemandens øjne bevæge sig. Hans øjne var blå og tydeligvis malet med pensel. Men de var døde.\n– Det står i avisen, tosser! Se selv. Adisa pegede på avisen, der endelig var faldet af vognen. Og som nu lå på gulvet som et tavst vidne. – Jeres borgmester vil af med jer. Han vil have noget nyt! Han laver numre, den mand! Og han laver numre med jer!\nAdisa pegede på avisens forsideartikel, der fortalte om borgmesterens flirt med en museumsbestyrelse. Den historie havde fyldt de lokale medier en uge.\nI avisen gav redaktøren sit besyv med og efterlyste åbenhed. Og det havde han grund til. For hvad ingen vidste officielt var, at der havde været flere hemmelige møder mellem borgmesteren og museets bestyrelse, som uden hensyn til dyr eller de nærmeste naboer ville gøre det ti meter høje museum af kobber dobbelt så stort. En plan, der indebar at rive den gamle bygning ned for at gøre plads til mere kobber og installationer med eksotiske dyr af plastic. Og som krævede, at byens æresborger, en 98-årig skibsreder med iltapparat på ryggen, skulle donere et tocifret millionbeløb.\nUdmattelse og træthed fik Adisa til at ryste. Selv julemanden så træt ud i sin kane. Der var spindelvæv i hans skæg, og nogen var kommet til at slå noget af malingen af på hans næse.\nAdisas søvnige øjne fangede skyggen fra det store rensdyrs gevir. Geviret kastede slagskygger i det visne løv, der var strøet i bunden af udstillingen. Efter planen skulle der ligge hvid sne af plastic nu, men planerne var sat i bero. Ingen af dyrene ville få seletøj på eller komme i avisen som en årligt tilbagevendende begivenhed.\nJuleudstillingen i år var flyttet til den nye del. Og julemanden var ikke inviteret.\nAdisa så sig forsigtigt omkring. Mærkede pludselig energien vende tilbage. Han kunne lige nå et nummer eller to, før der skulle stemples ud. Og for første gang den nat smilede Adisa, da han trak sine nye Beyerdynamics hovetelefoner over ørerne igen og trykkede på iPaden.\nLydsporet til Billy Joels We didn’t start the fire fyldte hans hoved og trak helt om i nakken, hvorfra skuldrene begyndte at bevæge sig i takt med musikken og Billy Joels sang.\nNitten taktslag senere rev Adisas stemme natten midt over i den gamle del af Zoologisk Museum. Og sådan gjorde han hver nat. Øvede. For han ville vinde X Factor. Men først skulle han til audition, hvilket fyldte ham med rytme, imens han skreg sin sang ud.\nHvad Adisa ikke opdagede var, at det store rensdyr bevægede sig bag ham. Dens stive muskler adlød ikke hjernen, men med en kraftanstrengelse fik den plirret så tydeligt med øjnene, at den bageste hun-ren bøjede let i knæene som svar og sparkede bagud. Og der lød et brag, da hun hamrede en klov ind i døren på et aflangt el-skab. I en generation havde el-skabet fordelt strømmen i det gamle museum. Men nu gik det ud.\nDer lød et brag efterfulgt at et blink, før lyset slukkede og dyrene og Adisa stod i et knugende mørke.\nPå det tidspunkt var Adisa nået til et sted i sangen, hvor han ville improvisere med en serie komplicerede hoftesving. Men i stedet for at mærke rytmen trådte han på kanten af rengøringsvognen, hvilket sendte ham i armene det ene af museets to menneskeskelletter.\nEt nyt brag i mørket vidnede om, at skelettet var væltet i fuld længde ned over Adisa. Og han skreg.. Da lyset vendte tilbage, lige så pludseligt som det var gået ud, skreg Adisa igen. Fyldt med væmmelse kastede han en hofteskål tværs gennem lokalet, så den ramte og knuste en af ruderne ind til pingvinernes montre. Der lød endnu et brag, da han skubbede rengøringsvognen ind i det aflange rum og forsvandt ud gennem en anonym, grå dør for selv at forsvinde ud i natten.\nFor de indviede var det flugtdøren for bestyrelsesmedlemmer, der ville undgå nysgerrige journalister. Den dør havde bestyrelsesformanden og borgmesteren brugt ved flere lejligheder, når lokalavisen stod ude i forhallen.\nTilbage efter Adisas optræden lå et kvindeskelet spredt ud over det meste af gulvet i den gamle del af museet. Dagens avis lå der også. Dens forsidefoto viste en presset borgmester, der i flere uger havde holdt journalisterne hen med tavshed i sagen om en hemmelig ansøgning til en stenrig skibsreder, der ved at støtte udvidelsen af museet ville være skyld i, at julemanden, hans fire rensdyr og alle de andre dyr i den gamle del af museets ville ende på lossepladsen.\nLæs mere næste adventssøndag, når intrigerne mellem borgmesteren og journalisterne spidser til forud for et spektakulært drab midt i det gamle museum.\nForrige nyhedKamelplukning på hjemmebane Næste nyhedHvor mange sociale snydere var der egentlig?


Onsdagens Super Frækkert fra VM-kvalen… – BettingNews | Når viden bliver til valuta…\nOnsdagens Super Frækkert fra VM-kvalen…\nDagens 2. og sidste anbefaling er også fra den opstartede VM kvalifikations turnering. Vi er ikke så pjattede med landskampe på redaktionen, da de oftest er maget taktiske og i mange tilfælde også kedelige at overvære – på nær lige når det er national mandskabet. Vi tror også, at dette opgør bliver mere taktisk end seværdigt.\nSerbien – Irland = X = Odds 3,20\nSerbien er faldt gevaldig i styrke i de senere år og har slet ikke den samme pondus som tidligere. Men der er da også sket en større udskiftning af spillere på holdet, da de gamle stjerner var ved at være “over the hill”. De nye unge spillere har ikke den samme styrke og erfaring og det har tydeligt kunne ses på resultaterne.\nNår man spiller remis mod Panama og Den Dominikanske Republik, så er det et tegn på, at der mangler noget på det ellers gode serbiske landshold. Disse resultater kom på en tur til Sydamerika, så det var selvfølgelig ikke hjemme på national arenaen. Men det indikerer dog, at man er i gang med en opbygningsfase og en ny struktur.\nIrland er heller ikke et super hold, men de er så heller ikke i gang med at skabe et nyt landshold. De arbejder videre med langt de fleste af de spillere, der har været brugt de senere år – kun med enkelte udskiftninger. Så spiller fra det irske landshold kender efterhånden hinanden.\nDe vil selvfølgelig gøre alt for, at få point med hjem, men vi tror ikke på at det bliver i form af en sejr. Dertil er deres offensive del ikke helt der hvor den skal være. Men defensiven ser ud til, at være blevet meget bedre og det er kun med få mål de taber til de store nationer og kun med et enkelt de taber de mere ordinære. Vi ved at denne anbefaling hører til “småt brændbart”, men vi fornemmer dog alligevel at dette og indtil flere andre af de øvrige opgør i kvalen, vil ende remis her i første runde – og i den kategori hører dette opgør til, efter redaktionens mening.


Bæredygtighed: små skridt med en stor betydning | Xplora\nBæredygtighed: små skridt med en stor betydning\nDe valg, vi træffer nu, vil have en grundlæggende indflydelse på vores børns fremtid. Bæredygtighed bør altid være en del af vores overvejelser, når vi begår os i livet. Lad os sammen tage de valg som sikrer den bedst mulige verden for kommenede generationer.\nKlimaændringer vedrører os forældre på en helt særlig måde – Vi kan være med til at sikre at vores børn bliver en generation af klimabevidste individer.\nBørns forhold til naturen er ofte meget nysgerrigt og ukompliceret. Skoven giver et frirum til leg og eventyr, og små kryb og dyr kan hurtigt blive til interessante venner.\nI denne globaliserede verden er det svært at lukke vores øjne for, hvad der sker. Derfor er det vigtigt at lære vores børn, om at tage ansvarlige og bæredygtige valg, der er vigtige i stor skala.\nXPLORA er vokset meget i de senere år, og vi føler, at vi har en pligt til at føre et godt eksempel. Vi ønsker, at vores kunder skal være stolte over, at de har valgt XPLORA. Hvad der er bedst for børn, er også vores prioritet. Denne ideologi har formet os hele vejen og skabt det produkt, vi har i dag. Men nu vil vi tage ideen ét skridt videre.\nFor hver købte XPLORA, planter vi et træ i samarbejde med One Tree Planted.\nOne Tree Planted udfører et vigtigt arbejde med at gendanne den biologiske mangfoldighed. De arbejder for at øge bevidstheden omkring træer, og give virksomhederne en mulighed for at træffe enkle, men vigtige valg. Sammen ønsker vi at motivere børn og unge til at træffe valg, der vil være positive for vores miljø og fremtid.\nTræer renser luften vi indånder. De filtrerer vandet vi drikker, og muliggør levested for mere end 80% af verdens biologiske mangfoldighed. Du kan læse mere om vigtigheden af træer direkte fra webstedet One Tree Planted: https://onetreeplanted.org/pages/why-trees\nUd over at vælge et fornuftigt alternativ til dit barns sundhed og velvære, når du køber et smartwatch fra XPLORA, kan du være sikker på, at dit valg også vil have positive langtidseffekter. At plante et træ kræver intet af dig! Børn er vores fremtid, så det er kun fair at tilbyde dem muligheden for at nyde vores enestående planet. Et valg med bæredygtighed i fokus har nu endnu større effekter, og sammen kan vi gøre verden til et bedre sted for vores børn at leve.


Blog: Hvem kører varebil efter 1. juli? - DI\nBlog: Hvem kører varebil efter 1. juli?\n11.04.19 • DIB • Blog\nNoget tyder på, at alt for få virksomheder er forberedt på nye regler for varebiler. Det kan betyde både bøder og kørselsforbud, hvis der ikke er styr på tilladelsen, og det haster, hvis man ikke har søgt endnu, blogger Lars William Wesch, direktør i ATL – Transportens Arbejdsgivere.\nFor en uge siden var der frist for at søge om varebilstilladelse hos Færdselsstyrelsen, hvis man skulle være sikker på at få tilladelsen inden 1. juli. Færdselsstyrelsen har oplyst til ATL, at man inden fristen udløb havde modtaget ansøgninger fra 1187 virksomheder. Ingen har et overblik over, hvor mange varebiler der er søgt tilladelse til.\nMen der er altså kommet ansøgninger fra under en tredjedel af de virksomheder, som kører varebil for fremmed regning. Færdselsstyrelsen oplyser, at de behandler ansøgningerne løbende. Men de garanterer ikke, at de kan nå at behandle ansøgninger, som kommer ind nu, inden den 1. juli.\nVi kan ikke se, hvor mange biler der mangler at få tilladelse, derfor er billedet en smule grumset. Men jeg er bekymret for alle de virksomheder, som tilsyneladende ikke er forberedt på de nye regler. Det haster, hvis man ikke har søgt endnu.


Vidunderlige Virvar: Telefonminder - Uge 22\nTelefonminder - Uge 22\nJeg lavede en knap så fotogen ret. Men kylling i karry smager nu bare lækkert, kønt på foto eller ej ;-)\nEfter en masse praktiske gøremål lørdag nød jeg det lækre vejr på et tæppe i haven\nVi har fået grillet hele to gange. Den ene gang fik vi denne salat til, som bl.a. er med radiser, friske ærter, vindruer og granatæble\nJeg trængte til at læse lidt andet end faglitteratur fra pensum. Så mens jeg lå og forsøgte at få lidt sommerfarve, læste jeg lidt let litteratur. Det er rart ind i mellem\nSøndag formiddag var der loppemarked på vores sidegade. Jeg var et smut nede og tjekke de mange små boder ud. Der var lidt fine ting, men jeg beherskede mig og købte ikke noget med hjem\nSøndag eftermiddag skulle svigermor fejres. Så jeg hoppede i mintgrøn kjole fra Zara med fine skulderdetaljer, og så lakerede jeg lige neglene i en matchende farve. Dog var det ikke varmt nok til at lufte stængerne, så der røg et par strømpebukser på også\nHåber I har haft en skøn uge, og at I går en skøn en af slagsen i møde. Det er jeg nu ret sikker på, at jeg gør. Vi regner nemlig med at trykke "print" til den cirka 50 siders lange eksamensopgave, og så skal jeg løbe fem kilometer med Tine til Alt for Damernes kvindeløb på torsdag - og bagefter hjem og fejre svigermor, som har fødselsdag den dag.


Sådan laver du SEO, uden det koster noget | ADELHOU\naf Nadja Houmøller | 20. sep 2016\nHar du intet budget til at få hjælp til din søgemaskineoptimering (SEO)? Så får du her nogle tips til at komme i gang med SEO selv.\nHvis du skulle være i tvivl, så står SEO for Search Engine Optimization, som på dansk betyder søgemaskineoptimering. Det indbefatter at få trafik fra gratis og organiske søgeresultater på søgemaskiner såsom Google og Bing.\nHer kommer en række ting, du kan bruge til din søgemaskineoptimering – klik nedenfor for at læse mere.\nHvis du vil vide lidt mere om din placering på forskellige søgemaskiner såsom Google, Bing osv., skal du bruge et SEO værktøj som fx SEMrush, der også tilbyder en gratis version. Her kan du desuden holde øje med konkurrenterne og din placering på de sociale medier.\nSom ved alle budskaber, så er målgruppen naturligvis selve kernen for din kommunikation. Når du har fundet frem til dine søgeord (se gratis SEO værktøjer), skal du derfor også definere marked ud fra lokation, sprog og demografi.\nHvordan ville du søge for at finde dit eget produkt? Brug evt. dine venner og familie til at teste det.\nLav en menustruktur\nNår du har fået din målgruppe på plads, er du klar til at lave en struktur for din hjemmeside. Nedenstående er et helt basalt eksempel:\nProduktkategori 1 / blå farve\nProduktkategori 1 / rød farve\nProduktkategori 2 / grøn farve\nDu skal huske at lave unikt indhold til hver enkel side. Så ikke noget med at kopiere lidt fra andre sider – søgemaskinerne vil have originalt indhold! Alternativt risikerer du at blive straffet med en dårligere placering.\nFørst skal du skrive en god Meta titel, der er den første tekstlinje i søgemaskinerne. Derefter skal du lave en beskrivende og sælgende Meta beskrivelse, hvilket er brødteksten under titlen i søgemaskinerne. Men disse to elementer kan ikke stå alene. Meta teksterne skal matche indholdet på din side. Du skal derfor sørge for at bruge de samme begreber og inkludere både tekst, billeder og links i dit indhold.\nTilføj dine sider til Google\nTilmeld din hjemmeside og et sitemap.xml til Google Search Console (det kan nemt laves med fx Yoast Seo plugin i WordPress).\nDet hjælper Google til at finde og analysere alle dine sider. Du får ligeledes besked fra Google, hvis der er nogle sider eller links, der fejler.\nMål dit SEO arbejde\nFor at måle dit hårde arbejde kan du kigge nærmere på Google Analytics.\nHvis du sørger for at koble Google Search Console sammen med Google Analytics, kan du også se hvilke søgeord, du er blevet fundet på via organiske søgninger. Dette gøres i Google Analytics administrationen under Ejendomsindstillinger.\nSEO er et evigt projekt, som man aldrig bliver færdig med. Men du får et fantastisk indblik i både kundernes ønsker samt din egen virksomhed.\nOg så lige én gang til for dem, der stadig falder for de smart salgstricks og løfter om at ligge på side ét. Søgemaskiner nu til dags er en meget levende størrelse. De er personificerede ud fra dine personlige søgeresultater og browsing historik. Derfor vil dine resultater på et givent produkt være anderledes end eksempelvis din kollegas, dine forældres eller din kærestes.\nI teorien kan du ligge nummer 1 i en anonym Google søgning, men eftersom folk bruger Gmail, YouTube, Google kalender, etc., så er de fleste logget ind på en Google konto. Dermed er en placering i en anonym browser meget mere en teoretisk sejr, end det er en praktisk guldgrubbe.\nOptimér ud fra det, du kan se, der batter i butikken (om så det er salg, trafik eller kontakt), og hold fokus på det praktiske fremfor det teoretiske.\nGod fornøjelse med søgemaskineoptimeringen!


Kildeholm Orienterings Klub arrangerer familieorientering hver lørdag i april måned - Vores Egedal\nKildeholm Orienterings Klub arrangerer familieorientering hver lørdag i april måned\nDen gode tilslutning til familieorientering har gjort, at Kildeholm Orienterings Klub har valgt også at fortsætte med arrangementerne i weekenderne i april. I april bliver det afholdt om lørdagen. Starttid og sted er uændret kl. 10-11 ved Skovbørnehaven Tungegården, Tungegårdsvej 3, Ølstykke.\nKildeholm Orienterings Klub byder dig og din familie på en anderledes tur i skoven og et kik på orienteringssportens verden.\nMåske kender I allerede lidt til orienteringsløb eller også er I blevet nysgerrige efter at opleve skoven fra en ny vinkel?\nEller måske brænder du og din familie efter at prøve noget nyt eller efter at få en fælles oplevelse?\nFamilieorientering er lette og børnevenlige løb, hvor I kan komme i skoven og prøve orienteringsløb. Der vil være baner af varierende længde mellem 2 – 6 km. Løbene foregår under uformelle former i klubbens nærområde.\nPrisen for at deltage i disse arrangementer er 40 kr. per hold/familie på maks. 5 personer. Vil I dele jer op i flere hold, betales der for hvert hold.\nDer kræves ikke forhåndstilmelding, og der betales kontant eller med MobilePay på dagen.\nLæs om Kildeholm Orienterings Klub på hjemmesiden: http://www.kildeholm-ok.dk/


Ydelser – Diabetes Services\nSådan forbedrer vi diabetesbehandlingen\nDiabetes Services tilbyder it-løsninger og konsulentydelser indenfor digitale services, der med en innovativ og datadrevet tilgang vil forbedre diabetesbehandlingen:\nLivet med diabetes går ud på at holde et sundt blodglukoseniveau – dvs. ikke for højt og ikke for lavt. Det er en kompleks opgave, hvor blodglukosen er resultatet af et dagligt puslespil med brikker af kost, aktivitet og medicin.\nVores dataspecialister finder viden og mønstre i den store mængde af persondata fra medicinsk udstyr, wearables osv. Kompleks data, som tilsammen viser mulighederne for en effektiv og målrettet behandling.\nPå den baggrund kan sundhedsprofessionelle nemmere prioritere og tilbyde den rette behandling til den rette patient på det rette tidspunkt.\nBrug for en dataspecialist?\nVores digitaliseringsspecialister leder og rådgiver i forbindelse med digitaliseringsprojekter til bedre diabetesbehandling – for eksempel hjælper vi med:\nopbygning af én samlet indgang til digitale data fra diabetikeren, som kan bruges til værdibaseret diabetesbehandling og forskning\nomlægning fra manuelle arbejdsgange til automatisering ved hjælp af digitale assistenter.\nBrug for en digitaliseringsspecialist?\nVores proceskonsulenter optimerer processer, der understøtter diabetesbehandlingen. Det sker gennem ledelse og rådgivning af de involverede interessenter – typisk med afsæt i Lean.\nKonsulenten sikrer fremdrift og ser ofte både processerne og målet fra en anden vinkel.\nBrug for en proceskonsulent?\nDerfor Diabetes Services\nUanset hvilken ydelse, du vælger, får du en engageret samarbejdspartner, der bidrager med såvel personlig erfaring som stor faglig viden på tværs af it, ledelse, adfærd og diabetes.\nLæs mere om Diabetes Services\nDette projekt har modtaget økonomisk støtte fra The European Union’s Horizon 2020 Research and Innovation Programme under the NGI_TRUST Grant Agreement No. 825618.\nT: +45 28 81 38 28\nDenne side bruger cookies til at forbedre din brugeroplevelse. Læs mere om, hvordan vi bruger cookies, og hvordan du kan ændre dine indstillinger. Accepter


Talenterne trives på Borupgaard Gymnasium – Ballerup Bladet\nTalenterne trives på Borupgaard Gymnasium\nPeter Kjer Hansen, Simon Albrechtsen og Nicolas Drenck fra Borupgaard Gymnasium stillede tirsdag i sidste uge op til semifinalerne i biologiolympiaden 2013/14. De klarede alle tre skærerne og er nu videre til landsfinalen.\nHjerner Der er rum for talenterne på Borupgaard Gymnasium, som netop har fået optaget samtlige 15 ansøgere på det særlige Akademi for Talentfulde Unge. Derudover har seks elever kvalificeret sig til Naturvidenskabs Olympiaderne.\nIgen i dette skoleår har en flok elever fra Borupgaard Gymnasium vist, at der i Ballerup og omegn findes nogle af landets dygtigste og mest engagerede elever.\nVed den årlige optagelse til Akademiet for Talentfulde Unge (ATU) fik Borupgaard Gymnasium optaget samtlige15 elever fra 1.g, som havde ansøgt ATU.\nATU er et ekstra tilbud til de gymnasieelever, som gerne vil lære mere i fællesskab med andre vidensentusiaster.\n»Det er en helt suveræn optagelsesprocent ikke mindst set i lyset af at der var 242 ansøgere til ATU, som ikke blev optaget,« fortæller Peter Sjøholm, der er talentkoordinator på Borupgaard Gymnasium\n»Derudover bliver vores elever på ATU i 2. og 3.g rost til skyerne for deres engagement og videbegærlighed,« tilføjer han.\nAfsted til OL\nOgså i de årlige Naturvidenskabs Olympiader er Borupgaard Gymnasium med helt fremme.\nTo elever er med videre til semifinalen i kemiolympiaden og en enkelt er med i semifinalen i fysikolympiade.\nTirsdag i sidste uge gik hele tre elever videre fra semi- til landsfinalen i biologiolympiaden. Ud af 2385 deltagende elever blev de i første omgang blandt de 30 som kvalificerede sig til semifinalen. Nu er de blandt de 15 elever i hele landet, som er kommet i finalen.\n»Igen i år er Simon Albrechtsen fra 3.y gået videre til landsfinalen i biologiolympiaden. Simon klarede sig sidste år fantastisk og endte med en bronzemedalje ved selve den internationale OL-finale. Hvad mon der kan ske i år?« siger Peter Sjøholm.


Sammenkædning – Klimarealisme.dk\nKlimarealisme i medierne, Storme, Oversvømmelser og Tornadoer\n31. maj 2022 8:00 by Søren Hansen Views: 334\nSydafrika blev ramt af store oversvømmelser i april i år. Medierne var hurtige til at skyde skylden på ”klimaforandringerne”, og de menneskelige udledninger af drivhusgasser. Der er jo en stærk interesse i at se ”beviser” for at vi befinder os i en nødsituation og hurtigst muligt må se at få gennemført en ”grøn omstilling”.\nSydafrikas østkyst blev hjemsøgt af meget kraftig regn som følge af en tropisk storm. Især området omkring byen Durban blev hårdt ramt med store oversvømmelser, omfattende skader og mere end 400 dødsfald.\nØdelæggelserne i Durban: En kollapset vejbro\nBegivenheden fik en gammel kending, World Weather Attribution (WWA), på dansk Verdens Vejr-Sammenkædning (VVS), på banen. WWA har specialiseret sig i at udføre lynhurtige analyser, hvor de foretager modelberegninger af den lokale vejrsituation med det nuværende CO2-indhold i luften og derefter et tænkt scenarie med ”førindustrielt” indhold af CO2 (vel 280 ppm). Resultaterne viser altid, at naturkatastrofen ville have været mindre i omfang eller meget mere sjælden, hvis vi ikke havde det forhøjede CO2-indhold. WWA udfører altid analyserne så hurtigt, fordi man ønsker, at resultaterne skal frem, mens folk endnu har begivenheden i frisk erindring. Derved accepterer de lettere, at det er klimaforandringerne, der har skylden. Med andre ord er der tale om ren politisk aktivisme.\nMere kølige hjerner er skeptiske. Den Sydafrikanske Vejrtjeneste påpegede, at det er umuligt at sammenkæde en enkelt begivenhed med klimakrisen.\nOg det er jo sandt nok. For at kunne skyde skylden på den globale opvarmning er man nødt til at påvise, at hændelsen er usædvanlig, enten i voldsomhed eller i omfang. Eller også skal man kunne vise, at den type hændelser er blevet mere hyppige i nutiden end før.\nHer er der ikke noget, der tyder på, at Sydafrikas situation har ændret sig væsentligt over de seneste 100 år. Det fremgår pudsigt nok af en figur i en artikel, der ellers beskriver WWA i meget positive vendinger, se fig. 1.\nFig. 1: Årlige maksimum i mm/dag af to dages sammenlagte regnskyl på Sydafrikas østkyst, år for år.\nDer er ikke blevet flere storme, mere regn, flere oversvømmelser eller andet i Sydafrika i den periode. Landet har haft 77 større oversvømmelser mellem 1980 og 2010. Generelt er skaderne ved oversvømmelserne dog stigende, men det skyldes den voksende befolkning og afvandring fra land til byerne, ikke mindst Durban. Den resulterende udbygning af byerne og deres installationer er som oftest af meget dårlig kvalitet, og dermed sårbar over for naturens luner.\nIPCC’s sjette store rapport (AR6) nævner specifikt udviklingen i oversvømmelser og gør her opmærksom på, at Afrika er blandt de steder, hvor der faktisk er blevet færre tilfælde over årene.\nDer er her dybest set tale om en uhellig alliance mellem på den ene side medierne, der er interesserede i sensationer og opmærksomhed (der fremmer salget), og på den anden side klima-aktivistiske forskere, der har deres egne interesser at pleje. Sandheden er det første offer i den sammenhæng.